U-I-161/98
Natisni
Opravilna št.:
U-I-161/98
Datum odločitve:
30. 9. 1998
Objavljeno:
OdlUS VII, 177
ECLI:
ECLI:SI:USRS:1998:U.I.161.98
Akt:
Zakon o društvih (Uradni list RS, št. 60/95), 2. odst. 28. čl.
Izrek:
Postopek za preizkus pobude za oceno ustavnosti določbe drugega odstavka 28. člena Zakona o društvih se ustavi.
Evidenčni stavek:
Ustavno sodišče ustavi postopek, če vlagatelj svoje nepopolne vloge kljub pozivu Ustavnega sodišča v postavljenem roku ustrezno ne dopolni.
Geslo:
Ustavitev postopka zaradi nedopolnitve nepopolne vloge v določenem roku.
Pravna podlaga:
Zakon o Ustavnem sodišču (ZUstS), 3. odst. 28.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Združenje za odpravo krivičnih sodb sodišč
Združenje za demokratizacijo javnih glasil, Ljubljana
Datum vloge:
21. 4. 1998
Vrsta odločitve:
sklep
Vrsta rešitve:
ustavitev
Dokument:
US19087
Dokument v PDF obliki:
U-I-161-98.pdf
64 KB
Prenesite datoteko
U-I-161/98
30. 9. 1998
S K L E P
Ustavno sodišče je v postopku za preizkus pobude Združenja za odpravo krivičnih sodb sodišč in Združenja za demokratizacijo javnih glasil iz Ljubljane na seji dne 30. septembra 1998
s k l e n i l o:
Postopek za preizkus pobude za oceno ustavnosti določbe drugega odstavka 28. člena Zakona o društvih (Uradni list RS, št. 60/95) se ustavi.
O b r a z l o ž i t e v :
1. Pobudniki so 21.4.1998 vložili pobudo za oceno ustavnosti določbe drugega odstavka 28. člena Zakona o društvih (Uradni list RS, št. 60/95 v nadaljevanju: ZD). V citirani določbi je določeno, da mora sklep vsebovati ime po dejavnosti sorodnega društva, ustanovljenega na podlagi tega zakona, na katerega se po poravnavi vseh obveznosti prenese premoženje društva.
Proračunska sredstva se vrnejo proračunu. Navedena zakonska določba dopolnjuje tisto iz prvega odstavka tega člena ZD, kjer je rečeno, da najvišji organ društva lahko sprejme sklep o prenehanju društva. Po mnenju pobudnikov izpodbijana zakonska določba izloča vse druge pravne osebe, tudi tiste zasebnega prava, kar je nedopustna omejitev, ki bistveno krši človekove pravice. Nadalje po mnenju pobudnikov ta določba omejuje tudi pravico svobodnega združevanja in razdruževanja ter razpolaganje z društveno lastnino v primeru prenehanja društva.
2. Ustavno sodišče je pobudnike dne 23.4.1998 obvestilo, da je pobuda nepopolna in da je ne more obravnavati. Pozvalo jih je, da pobudo ustrezno dopolnijo. Zaradi vrnjene pošiljke z oznako, da so naslovniki neznani, je Ustavno sodišče poziv ponovilo dne 11.5.1998 in nato še dne 1. 6. 1998, ko ga je naslovilo osebno na podpisnika enega od pobudnikov, to je na g. Stojana Janeza Sotovška, na njegovo prebivališče v Ljubljani, Hudovernikova 13. V tem primeru je bila sicer izkazana vročitev, vendar vse do izdaje tega sklepa ni prejelo zahtevane dopolnitve pobude.
Zato je ustavilo postopek.
3. Ustavno sodišče je ta sklep sprejelo na podlagi določbe tretjega odstavka 28. člena ZUstS v sestavi: predsednik dr. Lovro Šturm ter sodnici in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, Franc Testen, dr. Lojze Ude, dr. Dragica Wedam - Lukić in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm